**Број: 54-18-O/3-3**

**Дана: 16.04.2018.**

**ДОДАТНО ПОЈАШЊЕЊЕ 3**

**ПИТАЊЕ**

**PREDMET: ZAHTEV ZA DODATNIM POJAŠNJENJIMA VEZANIM ZA KONKURSNU**

**DOKUMETNACIJU ZA JAVNU NABAVKU USLUGA ČIŠĆENJA I ODRŽAVANJA HIGIJENE U SVIM ORGANIZACIONIM JEDINICAMA KLINIČKOG CENTRA VOJVODINE, BR: 54-18-O**

Poštovani,

Molimo Vas da nam odgovorite na sledeća pitanja vezana za gore pomenutu javnu nabavku:

1. Kao dokaz za finansijski kapacitet tražite izveštaj o bonitetu ili bilanse stanja i uspeha za prethodne dve obračunske godine 2016. i 2017. godinu. Napominjemo da je nemoguće pribaviti izveštaj o bonitetu kao i zvanične bilanse uspeha i stanja za 2017. godinu. Obaveza pravnih lica je bila da do 28.02.2018. godine dostave kompletan finansijski izveštaj za 2017. i to za statističke potrebe APR-u. Jedino što može da se dostavi za 2017. godinu su bilansi uspeha i stanja za statističke potrebe i odštampanom stranom sa sajta APR da je finansijski izveštaj za statističke potrebe dostavljen na vreme APR-u.

Naše pitanje glasi: da li ostajete pri uslovu za finansijki kapacitet za 2016. i 2017. sa dostavljanjem

dokaza gore navedenim, ili se uslov menja, pa glasi 2015. i 2016. godina? U tom drugom slučaju može da se dostavi dokaz kakav je naveden u konkursnoj dokumentaciji.

2. Kao dokaz za kadrovski kapacitet za sanitarnog tehničara piše da se dostavi M obrazac, fotokopija diplome ili radna knjižica. Molimo da se izvrši izmena ove tehničke greške pošto kopija radne knjižice ne može da bude alternativa za kopiju diplome sanitarnog tehničara.

**ОДГОВОР**

**Одговор на питање бр. 1**

Наручилац остаје при условима које је навео за финансијски капацитет, а као доказ је и навео да

**„Потенцијални понуђачи којима још није завршен Извештај о бонитету за 2017. годину, морају доставити фотокопије биланса стања и биланса успеха за ту годину.“**

**Одговор на питање бр. 2**

Наручилац ће приступити измени конкурсне документације.

С поштовањем,

Комисија за јавну набавку 54-18-0